stanford-oval/wikipedia huggingface dataset:
סמבה דיאלו
קריירה

דיאלו נולד בדקר שבסנגל וגדל במחלקת הנוער של דארו סלאם. ב-2021 חתם בדינמו קייב.
באוקטובר 2022 ערך את הופעת הבכורה שלו בקבוצה הבוגרת במשחק הליגה האירופית נגד א.א.ק. לרנקה.
ב-25 במאי 2024 כבש את שערו הבכורה במדי הקבוצה במחזור ה-30 של ליגת העל האוקראינית לעונת 2023/2024 מול רוך לבוב.
ב-13 בספטמבר 2024 עבר בהשאלה לעונה להפועל ירושלים.
נבחרת לאומית

דיאלו שיחק בנבחרת סנגל עד גיל 20 בגביע העולם בכדורגל עד גיל 20 ב-2023.
הערות שוליים

↑  אופיר סער‏, מדינמו קייב להפועל ירושלים: סמבה דיאלו הצטרף בהשאלה, באתר וואלה, 13 בספטמבר 2024.
↑  Senegal announce squad for FIFA U-20 World Cup in Argentina, panafricafootball
ברכת הים הגדול

ברכת הים הגדול היא ברכה שנקבעה על ראיית ים גדול בה האדם מביע את התפעלותו מגודל הים ומברך את ה' על יצירתו.
מקור הדין

מקור ברכה זו, מופיע במשנה במסכת ברכות:
עַל הֶהָרִים וְעַל הַגְּבָעוֹת וְעַל הַיָּמִים וְעַל הַנְּהָרוֹת וְעַל הַמְּדַבְּרוֹת, אוֹמֵר: 'בָּרוּךְ עוֹשֶׂה מַעֲשֶׂה בְּרֵאשִׁית'. רַבִּי יְהוּדָה אוֹמֵר: הָרוֹאֶה אֶת הַיָּם הַגָּדוֹל אוֹמֵר: 'בָּרוּךְ שֶׁעָשָׂה אֶת הַיָּם הַגָּדוֹל' בִּזְמַן שֶׁרוֹאֶה אוֹתוֹ לִפְרָקִים.
המשנה קובעת שקיימת ברכה כללית על ראיית ים, ברכה שמשותפת לתופעות טבע ונופים אחרים, והיא: "בָּרוּךְ אַתָּה ה' אֱלֹהֵינוּ מֶלֶךְ הָעוֹלָם עוֹשֶׂה מַעֲשֶׂה בְּרֵאשִׁית". רבי יהודה מוסיף, שקיימת ברכה חלופית ומיוחדת על ראיית הים הגדול, וחתימתה במילים: "שֶׁעָשָׂה אֶת הַיָּם הַגָּדוֹל". זאת, בתנאי שהוא רואה אותו מדי פעם ("לפרקים"). בתלמוד הבבלי ובירושלמי פירשו אמוראים ש"לפרקים" הוא מי שלא ראה את הים במשך שלושים יום.
הדיון ההלכתי בעקבות המשנה

הראשונים מפרשי המשנה ופוסקי ההלכה דנים על שתי נקודות:
א. האם דברי רבי יהודה מוסכמים, והוא בא להשלים פרט שלא הוזכר בדברי המשנה הסתמית (תנא קמא), או שהוא חולק על המשנה הסתמית? לשון אחרת: האם המשנה שאמרה בתחילה "ימים" התכוונה גם לים הגדול, או רק לימים קטנים ורגילים? אם אכן זוהי מחלוקת, הרי שההכרעה המקובלת היא כדעת המשנה הסתמית, שמבטאת בדרך כלל את דעת רוב החכמים.
בהקשר זה ציינו כמה מפרשים, שיש לרבי יהודה שיטה עקבית לפיה כל מקרה פרטי ראוי לברכה מיוחדת, בניגוד לדעת רוב התנאים, שקבעו ברכות מכלילות יותר. מתבקש, אפוא, שדבריו כאן הם על פי שיטתו המיוחדת, ואינם מוסכמים.
ב. מהו "הים הגדול" שעליו מדבר רבי יהודה? האם כוונתו לים התיכון, שהוא סתם "הים הגדול" במקרא ובדברי חז"ל, או כוונתו לאוקיינוס דווקא, שגודלו העצום מצדיק ברכה בפני עצמה?
קיים קשר בין שתי השאלות: אם רבי יהודה מדבר גם על הים התיכון - סביר יותר שדבריו שנויים במחלוקת, כי קשה להניח שהמשנה הסתמית שאמרה "ימים" התעלמה מן הים התיכון, שהיה הים המרכזי בתקופת המשנה.
פסיקת ההלכה

בשולחן ערוך נפסק שיש לברך את ברכת הים הגדול, וזאת על הים התיכון ("הים שעוברים בו לארץ ישראל ולמצרים"). לעומתו, רבים מהפוסקים קבעו שהכוונה לאוקיינוס. לדעתם, גם אם קבעו ברכה מיוחדת על הים התיכון - ניתן לצאת ידי חובת הברכה בדיעבד גם בברכה בנוסח הכוללני יותר, "עושה מעשה בראשית". דעה זו מקובלת יותר בין פוסקי ההלכה, אם כי יש גם הנוהגים כדעת השולחן ערוך.
הערות שוליים

↑  בשולחן ערוך ובטור סימן רכח הנוסח הוא: 'עושה הים הגדול'
↑  תלמוד בבלי, מסכת ברכות, דף נ"ט, עמוד ב'
↑  תלמוד ירושלמי, מסכת ברכות,  פרק ט', הלכה ב'
↑  שיטת הרמב"ם משנה תורה לרמב"ם, ספר אהבה, הלכות ברכות, פרק י', הלכה ט"ו, ראו בפירוש כסף משנה שם.
↑  זו היא שיטת בעל הטורים (ארבעה טורים, אורח חיים, סימן רכ"ח). כך סבר גם הרמב"ם בפירושו למשנה, במהדורה הראשונה של פירושו.
↑  משנה, מסכת ברכות, פרק ו', משנה א', על ברכת הירקות: "בורא מיני דשאים", ופירוש התלמוד תלמוד בבלי, מסכת ברכות, דף מ', עמוד א', שלדעתו: "כל מין ומין - תן לו מעין ברכותיו" (התלמוד שם קובע שאין הלכה כמותו בנידון שם). תוספתא ברכות פרק ד הלכה ה.
↑  הגר"א בחידושיו על מסכת ברכות, שם.
↑  במקרא - ספר במדבר, פרק ל"ד, פסוק ו', ועוד. בדברי חז"ל - דוגמה בתוספתא בשבת פרק יב הלכה יג: "רוחץ אדם במי טבריא ובים הגדול, אבל לא... בימה של סדום". בהקשר של ברכה זו כתב כך רבי אברהם בן הרמב"ם בספרו "המספיק לעובדי ה'" פרק ל.
↑  שו"ת הרא"ש כלל ד סימן ד.
↑  הרא"ש בתשובתו שם קושר במפורש בין שתי השאלות, ומוכיח מדברי הראשונים שלפניו שפסקו כרבי יהודה, כמו הרי"ף והרמב"ם, והבינו שאין מחלוקת במשנה, שכוונת רבי יהודה לאוקיינוס בלבד.
↑  שולחן ערוך, אורח חיים, סימן רכ"ח, סעיף א'
↑  פרישה, רא"ש, דברי חמודות, באור הגר"א, מגן אברהם, כף החיים, שתילי זיתים ועוד. כך גם משמע מכך שהרמב"ם (פיהמ"ש פרה ח, ח) תרגם "הים הגדול" - "אלמחיט" - בערבית - הכינוי לאוקיינוס (עי' מהדורת הגר"י קאפח, שם, הע' 21).
↑  פסקי תשובות סימן רכח אות ב' והערה 13.
| ברכות |
| --- | --- | --- |
| ברכות הנהנין | המוציא לחם מן הארץ • בורא מיני מזונות • בורא פרי הגפן • בורא פרי העץ • בורא פרי האדמה • שהכל נהיה בדברו  • ברכות הריח |  |
| ברכות השבח | אשר יצר • אלוהי נשמה • ברכות השחר • ברכת החמה • ברכת הלבנה • משנה הבריות • ברכת האילנות • ברכת הגומל • הטוב והמיטיב • ברכת הנסים • שהחיינו |  |
| ברכות הראייה | ברכת המלכים • ברכת הים הגדול • חכם הרזים • שחלק מחכמתו ליראיו • שנתן מחכמתו לבשר ודם • שככה לו בעולמו  • עושה מעשה בראשית • שכוחו וגבורתו מלא עולם • זוכר הברית • ברכת מחיה המתים •  אשר יצר אתכם בדין • מציב גבול אלמנה |  |
| ברכות המצוות | ברכות התורה • ברכת השחיטה • ברכת אירוסין • ברכת לשמור חוקיו • ברכת לישב בסוכה |  |
| ברכה אחרונה | ברכת המזון • מעין שלוש • בורא נפשות |  |
| ברכות שונות | ברכת בתולים • ברכת חתנים  • ברכת מעין שבע • ברוך דיין האמת • ברכת הגשמים • ברוך שפטרני מעונשו של זה • בורא מאורי האש • ברכת השיר • ברכת ברוך ה' לעולם • ברכת אבלים • ברכת רופא חולים |  |
| דינים כלליים | מאה ברכות • ברכה שאינה צריכה • ברכה לבטלה • הפסק • תוך כדי דיבור • שם ומלכות • שומע כעונה • ספק ברכות להקל • תדיר ושאינו  תדיר • עובר לעשייתן • ברכה הסמוכה לחברתה • עניית אמן • ברוך הוא וברוך שמו • סדר קדימה בברכות |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
בילי קובהם

| --- | --- |
קובהם מופיע בפסטיבל הבינלאומי למוזיקה, אמנות וריקוד, יולי 2005
 לידה:  16 במאי 1944 (בן 80) פנמה
 שם לידה:  ויליאם עמנואל קובהם ג'וניור
 מוקד פעילות:  פנמה 
 תקופת הפעילות:  מ-1968
 מקום לימודים:  התיכון למוזיקה ולאמנות 
 עיסוק:  מוזיקאי, פזמונאי, מוביל הרכב, מורה
 סוגה:  ג'אז, ג'אז פיוז'ן, פוסט-בופ, ג'אז פאנק, רוק
 שפה מועדפת:  ספרדית 
 כלי נגינה:  תופים, כלי הקשה
 חברת תקליטים:  אטלנטיק רקורדס, קולומביה רקורדס, CTI, אלקטרה רקורדס, GRP
 שיתופי פעולה בולטים:  מיילס דייוויס, תזמורת מאהאווישנו, ג'ק ברוס, רביעיית הג'אז של ניו יורק, הג'אז מת, בובי והמידניטס, מארק אלמונד
 http://www.billycobham.com/
 פרופיל ב-IMDb
 
ויליאם עמנואל "בילי" קובהם (באנגלית: William Emanuel "Billy" Cobham; נולד ב-16 במאי 1944) הוא מתופף ג'אז פנמאי-אמריקאי, מלחין ומוביל הרכב, אשר העתיק את מושבו לשווייץ בסוף שנות ה-70.
קובהם החל להתבלט בשנות ה-60 המאוחרות ושנות ה-70 המוקדמות בעבודתו עם החצוצרן מיילס דייוויס ולאחר מכן עם תזמורת מאהאווישנו. ע"פ מבקר האולמוזיק קובהם הוא "באופן כללי מקבל שבחים כמתופף הפיוז'ן האדיר ביותר עם סגנון בעל השפעה אשר משלב כח מתפרץ ודיוק קפדני.
ביוגרפיה > שנים ראשונות וקריירה

קובהם נולד בפנמה, ועבר עם משפחתו לניו יורק סיטי במהלך ילדותו המוקדמת. מתופף כבר מילדותו, למד קובהם בתיכון למוזיקה ואמנויות בניו יורק, וסיים את לימודיו בשנת 1962.
הוא ניגן בתזמורת הצבאית של ארצות הברית בין השנים 1965 ל-1968. מיד לאחר שחרורו, הצטרף קובהם להרכב אשר הובל על ידי הפסנתרן הוראס סילבר שם ניגן כשנה, כמו כן ניגן והקליט עם הסקסופוניסט סטנלי טורנטין, נגנית העוגב שירלי סקוט והגיטריסט ג'ורג' בנסון.
ביוגרפיה > עבודתו בג'אז פיוז'ן

קובהם הסתעף לג'אז פיוז'ן, אשר שילב אלמנטים של ג'אז, רוק ופאנק, ניגן והקליט עם האחים ברקר (בעיקר בקבוצתם אשר נוסדה בשנות ה-70 חלומות), ועם הגיטריסט ג'ון אברקרומבי, לפני שהקליט ויצא לסיבוב הופעות עם החצוצרן מיילס דייוויס. עבודתו של קובהם עם דייוויס הופיעה במחווה לג'ק ג'ונסון (שנת 1971), בין הקלטות אחרות.
קובהם הוא אחד מהמתופפים הראשונים לנגן בשיטת התיפוף תיפוף ביד פתוחה (באנגלית: open-handed lead): מתופף אשר מנגן בסט התופים לימנים אך מוביל עם ידו השמאלית על ההיי-האט במקום לשלב את ידו הימנית (כמו כן הניח את מצילת הרייד שלו בצד שמאל, במקום צד ימין ע"פ המסורת). הוא מנגן בדרך כלל עם טמ-טמים רבים ושני תופי בייסדראם והיה ידוע בשנות ה-70 בשל מערכות התופים הגדולות שלו.
בשנת 1970, עבד קובהם על האלבום מיי גואל'ס ביונד (באנגלית: My Goal's Beyond) של הגיטריסט ג'ון מקלפלין. קובהם ומקלפלין ייסדו יחד את מאהאווישנו אורקסטרה, הרכב ג'אז פיוז'ן מכריע. קובהם יצא לסיבוב הופעות נרחב משנת 1971 עד 1973 עם המאהאווישנו אורקסטרה, אשר הוציאו שני אלבומי סטודיו, האינר מאונטינג פליים (באנגלית:The Inner Mounting Flame) (שנת 1971) והבירדס אוף פייר (באנגלית: Birds of Fire) (שנת 1973), ואלבום חי אחד בטווין נות'ינגנס אנד אטרניטי (באנגלית: Between Nothingness and Eternity) (שנת 1973). גרסאות הסטודיו המקוריות למנגינות האלבום החי הוצאו לאחר מכן כדה לוסט טרידנט סשנס (באנגלית: The Lost Trident Sessions) בשנת 1999.
במאי 1973, עוד כשהיה במאהאווישנו אורקסטרה, הקליט קובהם את אלבום הסולו הראשון שלו ספקטרום (באנגלית: Spectrum) עם הקלידן ג'ן האמר מהמאהאווישנו אורקסטרה, הגיטריסט טומי בולין אשר לאחר מכן ניגן עם להקת הרוק הכבד דיפ פרפל, והבסיסט לי סקלאר.
קצת לפני סיבוב ההופעות האחרון של המאהאווישנו אורקסטרה בסוף שנת 1973, ניגן קובהם בתופים עבור הגיטריסטים קרלוס סנטנה וג'ון מקלפלין בסיבוב ההופעות של 10-ערים בארצות הברית על מנת לקדם את הקלטת הדואו לאב דוושן סרנדר (באנגלית: Love Devotion Surrender) בשנת 1973 בה מוצגים ביצועי קאבר לקולטריין וביצועים מקוריים של מקלפלין (ג'ון מקלפלין ניגן גם תופים באלבום הסטודיו), וגרסה מורחבת של Taurian Matador מאלבום הספקטרום של קובהם. המופע בין הכמעט שלוש שעות בשיקגו היה FM סטריאו סימולקאסט.
כמוביל הרכב ומלחין, הקליט קובהם עוד מספר הקלטות פיוז'ן פורצות דרך במהלך שנות ה-70, קרוסווינדס (באנגלית: Crosswinds) (שנת 1974), טוטאל אקליפס (באנגלית: Total Eclipse) (שנת 1974) ופאנקי ת'ייד אוף סינגס (באנגלית: A Funky Thide of Sings) (שנת 1975). כמו כן, ניתן לשמוע את נגינתו המיוצגת היטב בשנות ה-70 ב-The Billy Cobham - George Duke Band: "Live" on Tour in Europe (שנת 1976). בסיבוב הופעות זה קובהם דיווח (בראיון של דאון ביט) על התנסות עם מסע אסטראלי בעת הופעות, בהן מצא עצמו מרחף מעל ומעבר לתופים שלו, וראה את עצמו מנגן בדרך בה מעולם לא חשב עליה או ביצע לפני כן.
בשנות ה-70, הקליט קובהם בהרחבה למען חברת ההקלטות CTI Records בעלת הנטייה לפיוז'ן, אשר יוסדה על ידי המפיק קריד טיילור. כמו כן, באותה תקופה היה קובהם חבר ברביעיית הג'אז של ניו יורק.
בשנת 1976 תופף קובהם באלבום To the Heart של מארק-אלמונד (ג'ון מארק, ג'וני אלמונד).
ביוגרפיה > שנות ה-80 והלאה

ב-1980, קובהם עבד עם ג'ק ברוס, בלהקה בשם ג'ק ברוס וחברים.
בשנת 1981, נוסדה ' גלאס מנגרי' 'של בילי קובהם (באנגלית: Billy Cobham's Glass Menagerie), בה מופיע מייקל אורבניאק בכינור ובאייווי, גיל גולדשטיין בפנסתר, טים לנדרס בבס ומייק סטרן בגיטרה. דין בראון החליף את מקומו של סטרן כשעזב על מנת לנגן עם מיילס דייוויס. גלאס מנגרי הוציאו שני אלבומים לאלקטרה רקורדס.
בשנת 1984, קובהם ניגן בלהקה בובי והמידניטס (אשר היה מיזם הצד הראשוני עבור בוב ווייר מהגרייטפול דד) יחד עם אחרים כמו דייב גרלנד, בובי קוצ'רן, קני גרדני (מליטל פיט) אשר הקליטו את האלבום וור דה ביט מיטס דה סטריט (באנגלית: Where the Beat Meets the Street) (שנת 1984).
בשנת 1994, הצטרף קובהם לצוות אול-סטאר בתיאטרון היווני בלוס אנג'לס והופיעו בסטנלי קלארק, לארי קארלטון, בילי קובהם, נאג'י ודרון ג'ונסון בשידור חי ביווני. המופע היה בעיקר המוזיקה של קלארק אך כל המוזיקאים תרמו חומרים.
בשנת 1998, הוא הצטרף עם גרייטפול דד ללהקת הקאברים הג'אז מת.
בעקבותם הוציא קובהם מספר אלבומי סולו (מיולי 2005, הוציא קובהם למעלה מ-30 הקלטות תחת שמו) והמשיך להקליט, להופיע וללמד.
בשנת 2006, הוציא קובהם את Drum'n'Voice 2. זו הייתה חזרה לצליל הג'אז-פאנק של שנות ה-70, עם אורחים שכללו את ג'ן האמר, באדי מיילס, ג'ון פטיטוסי, ג'ף ברלין, דומיניק מילר, מייק לינדאפ, איירטו מוריירה, פרנק גמבל, בריאן אאוגר, גיא בארקר והלהקה נובסנטו. התקליט הופק ועובד על ידי פינו ולינו ניקולוסי עבור ניקולוסי הפקות.
קובהם הוכרז כפטרון ואמן מבקר בקולג' הלונדוני דראמטק ביוני 2008.
בילי קובהם קיבל את הפרס "Bratislav Bata Anastasijevic" בפסטיבל הג'אז ניסוויל 2008.
בשנת 2009, הוציא קובהם את Drum'n'Voice 3. האורחים כללו את צ'אקה קאן, גינו וונלי, ג'ורג' דוק, אלכס אקונה, בוב מינצר, בריאן אאוגר, ג'ון סקופילד ונובסנטו. התקליט הופק ועובד על ידי פינו ולינו ניקולוסי עבור ניקולוסי הפקות.
בילי קובהם הופיע עם ג'ון מקלפלין בפסטיבל הג'אז במונטרה ה-44, במונטרה, שווייץ, ביום שישי ה-2 ביולי 2010, לראשונה מאז שהתפרקה הלהקה.
ממרץ 2010, קובהם החל לעבוד על מיזם חדש הגיטריסט הירדני עטור השבחים קמאל מוסאלאם.
באוגוסט 2011, יצא האלבום Rock the Tabla. מופיעים בו בילי קובהם, א.ר. ראהמן, הוסאם רמזי, עומאר פארוק טקבילק ומאנו קאטצ'ה.
בדצמבר 2011, קובהם החל ללמד תופים ברשת בבית הספר לתופים בילי קובהם, בית ספר בתוך האקדמיה לתופים לעבודה אמנותית.
ציוד

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
ציוד > תופים

בילי קובהם תומך בתופי ימאהה ומשתמש באופן שגרתי במערכות Yamaha Maple Custom Absolute 9-piece בגדלים הבאים:
24x16 תוף בס (2x)
10x9 טום
12x10 טום
13x11 טום
14x12 טום
15x13 טום
16x16 טום
18x18 טום
לקובהם יש דגם תוף סנר ימאהה משלו, כשהוא מתעקש על 6-ply shell ממייפל עם חישוקי עץ, אך הוא משתמש גם בתוף בס סנר ימאהה 14 x 6 1/2.
בילי קובהם מופיע בראוניון באוקטובר 2006
הקורפוס ה-52 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קורפוס
 אירועים ותאריכים
 תקופת הפעילות:  25 באוקטובר 1940 – 27 בספטמבר 1944 (4 שנים)
 מלחמות:  מלחמת העולם השנייה המערכה בבלקן  מבצע ברברוסה  קרב קורסק  מבצע יאשי-קישינב
 פיקוד
 מפקדים
 
הקורפוס ה-52 (בגרמנית: LII. Armeekorps) היה קורפוס של הורמאכט שלחם במלחמת העולם השנייה.
היסטוריה

הקורפוס הוקם ב-25 באוקטובר 1940, וכמפקדו מונה קורט פון בריזן. במהלך המערכה בבלקן לחם הקורפוס כחלק מהארמייה השנייה, ואף לחם במערכה על יוון. במהלך מבצע ברברוסה לחם הקורפוס בתחילה כחלק מהארמייה ה-17 במסגרת קבוצת ארמיות דרום, עימה לחם בקרב קייב ובקרב חרקוב הראשון. ב-10 בדצמבר 1941 מונה אויגן אוט למפקד הקורפוס, ובאוגוסט 1942 הועבר הקורפוס תחת פיקוד ארמיית הפאנצר הראשונה כחלק מקבוצת ארמיות A, והשתתף עימה בקרב על קווקז. בפברואר 1943 הועבר הקורפוס תחת פיקוד הארמייה ה-17, והשתתף עמה בקרבות בגשר קובאן. באפריל הועבר הקורפוס תחת פיקוד פלגת הארמייה קמפף, והשתתף בקרב חרקוב השלישי, וביולי לחם הקורפוס בקרב קורסק כחלק מארמיית הפאנצר הרביעית. ב-1 באוקטובר 1943 מונה הנס-קרל פון שלה למפקד הקורפוס, והקורפוס הועבר תחת פיקוד ארמיית הפאנצר הראשונה. ב-20 בנובמבר 1943 מונה אריך בושנהאגן למפקד הקורפוס, ובינואר 1944 הועבר הקורפוס תחת פיקוד הארמייה השישית, ולחם עימה בקרבות באוקראינה. ב-1 בפברואר 1944 מונה רודולף פון בינאו למפקד הקורפוס, וב-1 באפריל 1944 חזר אריך בושנהאגן לפקד על הקורפוס. באוגוסט כותר הקורפוס במהלך מבצע יאשי-קישינב ולבסוף הושמד, וב-27 בספטמבר הוכרז על פירוק הקורפוס.
מפקדים

קורט פון בריזן (25 באוקטובר 1940 - 20 בנובמבר 1941)
אלברט צהל (20 בנובמבר 1941 - 10 בדצמבר 1941)
אויגן אוט (10 בדצמבר 1941 - 1 באוקטובר 1943)
הנס-קרל פון שלה (1 באוקטובר 1943 - 20 בנובמבר 1943)
אריך בושנהאגן (20 בנובמבר 1943 - 1 בפברואר 1944)
רודולף פון בינאו (1 בפברואר 1944 - 1 באפריל 1944)
אריך בושנהאגן (1 באפריל 1944 - אוגוסט 1944)
סדר הכוחות > המערכה בבלקן

במערכה בבלקן כלל הקורפוס את היחידות הבאות:
הדיוויזיה ה-169
הדיוויזיה ה-197
הדיוויזיה ה-125
סדר הכוחות > מבצע ברברוסה

במבצע ברברוסה כלל הקורפוס את היחידות הבאות:
הדיוויזיה הקלה ה-101
הדיוויזיה הקלה ה-97
הדיוויזיה הקלה ה-100
סדר הכוחות > קרב קורסק

בקרב קורסק כלל הקורפוס את היחידות הבאות:
הדיוויזיה ה-57
הדיוויזיה ה-255
הדיוויזיה ה-332
סדר הכוחות > מבצע יאשי-קישינב

במבצע יאשי-קישינב כלל הקורפוס את היחידות הבאות:
הדיוויזיה ההררית ה-4
הדיוויזיה ה-294
הדיוויזיה ה-320
אנט אולזון

| --- | --- |
אנט אולזון, בהופעה באיטליה, 2009.
אנט אולזון, בהופעה באיטליה, 2009.
 לידה:  21 ביוני 1971 (בת 53) קטרינהולם, שוודיה 
 מקום הקמה:  שוודיה 
 מוקד פעילות:  הלסינגבורג 
 תקופת הפעילות:  מ-1998
 סוגה:  מטאל סימפוני, רוק אלטרנטיבי
 סוג קול:  מצו-סופרן 
 כלי נגינה:  סולנית, אבוב
 חברת תקליטים:  Roadrunner Records
 האתר הרשמי
 פרופיל ב-IMDb
 
אנט אינגאגרד אולסון (נולדה ב-21 ביוני 1971) הידועה בשם הבמה שלה, אנט אולזון (באנגלית: Anette Olzon), היא זמרת שוודית. ידועה בתור סולנית העבר של להקת המטאל סימפוני נייטוויש. בנוסף, אולזון הייתה הסולנית בלהקת הרוק קלאסי השוודית "Alyson Avenue". לאחר הצטרפותה לנייטוויש, התארחה אולזון במספר שיתופי פעולה עם הלהקות "Pain", "Brother Firetribe", ו"The Rasmus".
אולזון ציינה כי קולם של קרולה הגקוויסט, שרה ברייטמן, Amorphis, נטלי קול, וסלין דיון השפיעה עליה רבות. עוד אמרה, כי היא נהנת להאזין ללהקות מטאל אחרות, דוגמת Within Temptation, סונטה ארקטיקה, וקמלוט. בנוסף, הודתה אולזון שהיא מעריצה את להקת The Rasmus עוד לפני שיתוף הפעולה איתם.
קורות חייה

אנט אולזון נולדה בעיר הלסינגבורג בשוודיה. גדלה במשפחה מוזיקלית, ושרה כבר מילדות. היא גם ניגנה, לאחר שאימה אילצה אותה לנגן באבוב למשך 8 שנים.
אולזון מספרת שהייתה נוסעת לסיבובי ההופעות יחד עם הלהקה של אימה ואף שרה איתם במספר הזדמנויות. לאחר מכן היא הצטרפה לתוכנית כישרונות צעירים וזכתה בתור "ראוי לשבח". הלהקה הראשונה אליה הצטרפה נקראה "Take Cover", להקה שהתמקדה בגרסאות כיסוי. עם זאת, אולזון הצטרפה למספר פרויקטים קצרים וצדדיים. בגיל 21 היא שיחקה את התפקיד הראשי במחזמר "Gränsland" בעיר הלסינגבורג. בנוסף, היא שרה במספר מקהלות, עבדה באולפנים שונים, והייתה גם זמרת חתונות. אולזון אף שרה יחד עם Michael Bormann (זמרה הקודם של להקת "Jaded Heart") באלבומו "Conspiracy".
קריירה > עם אליסון אבניו (1999 - 2005)

בתחילה, אולזון הצטרפה ללהקה רק כזמרת באולפן, אך לאחר מכן החליפה את הסולן הגברי והפכה לסולנית. הלהקה קיבלה משובים חיוביים רבים על אלבום הדמו שהוציאו ב-1999, והלהקה החלה בחיפוש אחר לייבלים שונים. בנובמבר 2000, אלבום הבכורה שלהם, "Presence of Mind" שוחרר והלהקה קיבלה משובים חיוביים רבים. האלבום השני, "Omega", יצא ב-2003.
אנט עזבה את "Alyson Avenue" ב-2006. במאי 2009, Alyson Avenue הציגו את Arabella Vitanc כזמרת החלופית של אולזון.
קריירה > עם נייטוויש (2007 - 2012)

אולזון הצטרפה לנייטוויש באופן רשמי בתחילת 2007, לאחר שנבחרה על פני יותר מ-2000 מועמדים. היא החליפה את הזמרת הקודמת, טאריה טורונן, שפוטרה מהלהקה במכתב פתוח בסתיו 2005. הקלטת של אולזון, שהייתה בין הקלטות הראשונות שהגיעו לידי הלהקה מבין המועמדים, נדחתה בתחילה על ידי מוביל הלהקה תואומס הולופאינן, לאחר שגילה שהיא אם לילד צעיר. עם זאת, המשיכה אולזון לנסות, ושלחה ללהקה צילום DVD שלה עם להקת "Alyson Avenue" למנהל הלהקה Ewo Pohjola, מה שהוביל אותה לקבלת התפקיד בפברואר 2007. תואומס הגיב על הבחירה "אנחנו (הלהקה) קיימנו הצבעה רשמית, אך היה ברור שהיא האחת והיא נבחרה פה אחד, זה היה עניין של הרגשה".
זהותה של אולזון נשארה בדויה, עד כדי הצגתה כבת-הדודה של מנהל הלהקה במספר הזדמנויות, עד חשיפתה כזמרת החדשה ב-24 במאי 2007.
יום לאחר חשיפת זהותה, ב-25 במאי 2007, שחררה הלהקה סינגל ראשון מתוך אלבומם השישי, "Eva", בגרסת הורדה בלבד. במקור אמור היה הסינגל לצאת חמישה ימים מאוחר יותר, ב-25 במאי 2007, אך התאריך שונה עקב דליפתו של השיר לאינטרנט. ב-13 ביוני 2007, חשפה הלהקה את שם אלבומם החדש, Dark Passion Play, ואת עטיפת האלבום לאתר הרשמי, יחד עם שם הסינגל הבא, Amaranth. Amaranth זכה למעמד זהב במצעד המכירות הפיני, לאחר יומיים בלבד מצאתו.
Dark Passion Play שוחרר באירופה בסוף ספטמבר 2007, בבריטניה ב-1 באוקטובר, ובארצות הברית ב-2 באוקטובר. האלבום זכה למעמד פלטינה כפולה בפינלנד יומיים בלבד לאחר צאתו, ובמקום הראשון במצעד התקליטים בגרמניה, שווייץ, הונגריה, פינלנד וקרואטיה, והגיע ל-100 התקליטים הנמכרים ביותר ב-16 מדינות אחרות, כולל ארצות הברית. הדיסק נמכר בלמעלה מ-1.5 מיליון עותקים.
ההופעה הראשונה שבה הופיעה אולזון הייתה בתל אביב, ישראל, ב-6 באוקטובר 2007. סיבוב ההופעות כלל את מרבית אירופה, ארצות הברית, קנדה, אוסטרליה ואסיה.
סיבוב ההופעות ב-2007 היה הארוך ביותר שהלהקה לקחה בו חלק, מסוף 2007 ועד לספטמבר 2009, שנסגר בהופעה ההלסינקי, בירת פינלנד, יחד עם להקת אפוקליפטיקה הפינית. הפעם האחרונה שהלהקה הופיעה במקום זה, הייתה זו ההופעה האחרונה שבה לקחה חלק הזמרת הקודמת, טאריה טורונן.
באחת ההופעות בארצות הברית בטור שבא אחרי יציאת אלבומה השני עם הלהקה, Imaginaerum, חלתה אנט לפני ההופעה ובהחלטה של רגע החליטו חברי הלהקה האחרים שאת מקומה יתפסו זמרות הליווי של להקת "קאמלוט", החלטה שנתפסה בעיני אנט כלא תקינה. בעקבות תקרית זו וחיכוכים אחרים, החליטו אנט ונייטוויש כי דרכיהן ייפרדו ב-1.10.2012.
קריירה > אלבום בכורה

אלבום הבכורה של אולזון, Shine, הופק במשותף עם המוזיקאי/מפיק השוודי אנדראס באגה, שעבד בין-היתר בעבר עם מדונה, סלין דיון, ג'נט ג'קסון וג'סיקה סימפסון ואומנים נוספים. הוא גם שופט בתוכנית הטלוויזיה השוודית "Idol", ומפיק תוכנית הטלוויזיה "Made In Swedwn".
לפני יציאת האלבום, אולזון קבעה ש"האלבום לא יהיה אלבום מטאל, אבל סביר להניח שיהיה רוק".
עוד אמרה אולזון :"זה כל כך נפלא שיש מלחינים ותמליננים גדולים שיכול לעזור לי בשירי. אנחנו עובדים כך שאנו מתיישבים ליד פסנתר או גיטרה ופשוט מתחילים לזמזם מנגינות. לאחר מכן אני כותבת את המילים, ואז עובדים על המבנה של השירים. לאחר מכן יוהאן מוסיף תופים, וגיטרה בס במחשב ונותן לי לבדוק איך אני שרה אותו, ומשם אנו ממשיכים. פשוט נפלא ליצור שירים בצורה כזו, לא עשיתי כך מאז ימי Alyson Avenue, כך שעבר זמן רב. אך בקרוב אתגבר על זה. בינתיים, אני כבר ממש אוהבת איך שהוא נשמע".
ב-3 בפברואר 2010, הודיעה אנט כי הכנת אלבום הסולו הופסקה לאלתר. לדבריה, "הסיבה היא בעיקר כי אני רוצה להתמקד במשפחה שלי, כל עוד אני בהפסקה זה מ-Nightwish. אני בטוח אקליט אלבום סולו בפעם אחרת, אבל כרגע זה לא מתאים לחיים שלי, אז עדיף שלא לעשות זאת, מאשר לעשות כשזה לא מרגיש טוב".
ב-3 במרץ 2010, הודתה אולזון שהסיבה המקורית בגללה נפסקה פעילות האלבום היא עקב כניסתה להריון בבנה השני :"בסתיו האחרון, באמצע הקלטות הדמו של אלבום הסולו שלי, התחלתי להרגיש עייפות ובחילה. עשיתי בדיקת הריון והופתעתי מאוד לגלות שאכן, אני בהריון! החבר'ה מ-Nightwish יודעים מזה שבועות רבים, וכולם תומכים". בנה נולד ב-30 ביולי על ידי ניתוח קיסרי.
לבסוף האלבום הוקלט ויצא בתאריך 28 במרס 2014.
ההשוואה לטאריה טורונן

בניגוד לסולנית הלהקה הקודמת, טאריה טורונן, לאנט אין קול אופראי, אלא טון השירה שלה הוא בדרך כלל בטווח סופרן. מעריצים רבים של הלהקה חלוקים לגבי צורת שירתה של אנט. אוהדים אחדים טוענים כי קולה לא מיומן או חזק מספיק כדי להתאים למוזיקה של Nightwish בסגנון מטאל סימפוני, וטוענים שקולה מתאים יותר לסגנון הרוק פופ. מעריצים אחרים טוענים כי קולה העוצמתי, בנוסף לשאר כלי הנגינה, הוא מה שגורם ל-Nightwish לשמור על סגנון המטאל הסימפוני שלהם.
מאז שהצטרפה ל-Nightwish בשנת 2007, המיומנות הטכנית של אולזון וסגנונה המשיך להתפתח. לפני יציאתו של האלבום השביעי והסרט Imaginaerum, הזמין Tuomas Holopainen, הקלידן והמלחין של הלהקה, עיתונאים לאולפני "Finnvox" כדי להאזין לאלבום טרם צאתו. המבקרים הסכימו כי קולה היה הרבה יותר מעודן, חזק, וגרנדיוזי.
חיים אישיים

אנט חיה עם בן-זוגה, Johan Husgafvel (בסיסט להקת "Pain"),
ובנם סת', יליד יולי 2001, ונמו, יליד יולי 2010.‏
דיסקוגרפיה > עם נייטוויש

אלבומי סטודיו
(2007) Dark Passion Play
(2011) Imaginaerum
הופעות חיות
(2009) Made in Hong Kong
סינגלים
(2007) Eva
(2007) Amaranth
(2008) Bye Bye Beautiful
(2008) The Islander
(2011) Storytime
(2012) The Crow, The Owl And The Dove
דיסקוגרפיה > עם Alyson Avenue

אלבומי סטודיו
(2000) Presence Of Mind
(2004) Omega
דיסקוגרפיה > קריירת סולו

אלבומי סטודיו
(Shine (2014
הערות שוליים

1 2 3  ריאיון עם אנט אולזון באתר YouTube
↑  "Alyson Avenue: Our Story". alysonavenue.se. אורכב מ-המקור ב-2009-06-02. נבדק ב-2009-10-16.
↑  "Nightwish performs first official concert with new singer". Blabbermouth.net. 7 באוקטובר 2007. נבדק ב-2007-10-07. {{cite news}}:  (עזרה)
↑  "Nightwish – Tour Info". Nightwish.com. אורכב מ-המקור ב-2013-06-21. נבדק ב-2007-10-07.
↑  "Nightwish Australian tour dates announced". Blabbermouth.net. 5 באוקטובר 2007. נבדק ב-2007-10-07. {{cite news}}:  (עזרה)
↑  "TuomasHolopainen.net". Interview. אורכב מ-המקור ב-2007-01-07. נבדק ב-30 באוקטובר 2008. {{cite web}}:  (עזרה)
↑  Anette Olzon (2010-07-31). "Anette Olzon Blog: A child is born". נבדק ב-2012-01-09.
| --- | --- |
בקרת זהויות :  BnF: cb169177638 (data)  GND: 1050823109  ISNI: 0000 0000 6048 0844  MusicBrainz: 39b8f29b-2881-471b-9f33-5a23df6388fc  NKC: xx0095337  VIAF: 88575921   WorldCat (עם VIAF): 88575921
מיקשה פנייה

| --- | --- |

 לידה:  8 בדצמבר 1877 מייקוט, הונגריה 
 פטירה:  4 באפריל 1972 (בגיל 94) וינה, אוסטריה 
 שם לידה:  Fleischmann Miksa 
 מדינה:  הונגריה 
 מקום קבורה:  בית הקברות פרקשרטי בבודפשט 
 מקום לימודים:  אוניברסיטת אטווש לוראנד, Deák téri Evangélikus Gimnázium, בית הספר התיכון הלותרני 
 שפות היצירה:  הונגרית 
 צאצאים:  מריו ד. פנייה, Iván Fenyő 
 
מיקשה פנייה (במקור פליישמן, בהונגרית: Fenyő Miksa; מייקוט, 8 בדצמבר 1877 – וינה, 4 באפריל 1972) היה סופר הונגרי-יהודי, עורך דין, העורך הראשי המשותף של ניוגט (כתב עת), מנכ"ל איגוד התעשיינים הלאומי ההונגרי (GYOSZ), פטרון, חבר האספה הלאומית ההונגרית (חבר פרלמנט). בכתיבתו נהג פליישמן להשתמש בשמות בדויים שונים כגון: פרנץ דלוש, מיהאי קותי, מניהרט בלשי, ויאטור הונגריקוס.
קורות חיים > השנים במייקוט (1877–1883)

מיקשה פנייה נולד במייקוט (כיום מחוז באץ'-קישקון בדרום הונגריה) למשפחה יהודית, בנם של פילפ פליישמן ושל לואיזה מלצר. הוא היה הצעיר מבין שבעת ילדיהם. באוטוביוגרפיה שלו מתאר כמה נפלא היה להיוולד בעיירה קטנה בשם מייקוט שפירושו "הבאר העמוקה", בקהילה שהייתה קתולית בעיקרה ובה המיעוט המשמעותי היה מורכב מ־25 משפחות יהודיות. לפי זכרונותיו, אביו לא היה אדם דתי, וכך לא השפיע על הילד ללכת בעקבות המורשת הדתית היהודית. מיקשה מצא כבר בגיל צעיר את החצאיות הצבעוניות של הבנות הקתוליות בימי ראשון כמושכות. עם זאת, אמו התעניינה מאוד בפסח ובהרגלי הצום ובמסורות של יום הכיפורים.